Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 24

2. A KÉK kerettanterv a NAT-ban szereplő kiemelt fejlesztési feladatokat ugyanúgy, ahogyan a műveltségi területeket, részben ”tantárgyiasítva” bocsátja az érdeklődő iskolák rendelkezésére. Annak érdekében, hogy ez kivitelezhető legyen, a NAT 2003-ban szereplő kiemelt fejlesztési feladatokat: az Énkép, önismeretet, a Hon- és népismeretet, az Európai azonosságtudat – egyetemes kultúra című feladatsort, a Környezeti nevelést, az Információs és kommunikációs kultúrát, a Tanulást, a Testi és lelki egészség, a Felkészülés a felnőtt lét szerepeire című feladatokat kibővítette, teljesebbé tette a Másság az iskolában és az életben című, valamint a Tudomány- és kutatásmódszertan, Helyünk a világegyetemben, Értékvédelem és fogyasztóvédelem című fejlesztési feladatokkal mégpedig oly módon, hogy kerettantervünk 2006/20/II. szám kidolgozása során két kategórianevet alkottunk. Az egyik a tantárgyi kerettanterv, a másik a kereszttanterv. Mivel a tantárgyi kerettanterv kritériumai nagyjából azonosak azzal, amit a pedagógiai közgondolkodás a tantárgyakról ismer, ezt külön nem definiáltuk, hanem abban a jelentésben használjuk, ahogyan azt a pedagógiai lexikonok, a didaktikakönyvek definiálják, ahogyan azt az oktatáspolitikusok és a napi gyakorlatot folytatók ismerik. Külön kellett azonban definiálnunk a kereszttantervet mint a KÉK kerettanterv egyik nagy fontosságú komponensét (összetevőjét). Mivel ez sem az oktatáspolitikusok, sem a gyakorló pedagógusok körében nem ismert kategórianév, a KÉK alkalmazhatósága érdekében az alábbiakban definiáljuk, megadjuk a kereszttanterv tartalmi jellemzőit. Ennek értelmében a KÉK-ben használt és részletesen kimunkált kereszttanterv a következőt jelenti: A kereszttanterv a tantárgyi tanulás tervezéséhez kimunkált olyan strukturált és egyben preferált fejlesztési feladatokat tartalmazó pedagógiai teendősor, amely a meghatározott (kiszemelt) tudásterületeket, a NAT által is preferált személyiségfejlesztési teendőkhöz (kulcskompetenciákhoz és preferált értékekhez) rendeli. Ezáltal egyre tökéletesebb tantárgyi tantervek és taneszközök kimunkálását segítheti elő mind a helyi tantervkészítők és a programfejlesztők, mind a kerettantervekhez taneszközt és pedagógiai (tanítási, nevelési) programot készítő szakemberek körében. A KÉK összességében 12 kereszttantervet tartalmaz. A KÉK iskolafokonként és iskolatípusonként a NAT 2003 által kiemelt műveltségi területek szerint kötelező, kötelezően válaszható és szabadon választható tantárgyat tartalmaz. Ezeknek a tantárgyaknak a rendszerét az iskolafokok és iskolatípusok igényeire tekintettel a Kiemelt fejlesztési feladatok a NAT-ban – Kereszttantervek a KÉK-ben című fejezet sorolja föl.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes